# Apollinaris z Laodikeie

### Z Wikipédie

Apollinaris z Laodikeie (alebo Apollinarios) (310 – † 390) bol biskupom v Laodikeii (Latákja) v Sýrii a zakladateľom apollinarizmu.

Ako lektor cirkevnej obce v Laodikeii bol roku 361 zvolený nikajskou stranou za biskupa. V ariánskej kríze podporoval homoúsiánsku pozíciu v prostredí, ktoré veľmi nahrávalo ariánstvu. To spôsobilo, že bol s hlavným odporcom ariánstva, Athanasiom, ariánskou stranou exkomunikovaný.

Apollinaris hájil vo svojich spisoch kresťanstvo proti novoplatónskemu filozofovi Porfyriovi a rímskemu cisárovi Julianovi Apostatovi. Tieto spisy prezrádzajú jeho filozofické vzdelanie, prepísal napríklad veľkú časť biblie do klasickej gréckej formy. Priatelil sa s Athanasiom, s Basilom z Cézarey bol v písomnom kontakte a v roku 373 alebo 374 patril medzi jeho žiakov aj Hieronymus (Hieroným).

Nakoniec sa odlúčil od učenia 1. nikajského koncilu tvrdením, že božstvo a ľudstvo nemôžu byť v osobe Ježiša Krista spojené. Namiesto toho sám učil, že Ježiš mal iba ľudské telo, ale božskú myseľ.

Apollinarisovým učením sa zaoberalo viacero cirkevných synód (375 a 382 v Ríme, Alexandrijská synoda roku 378, 1. konštantínopolský koncil roku 381), ktoré ho odsúdili.

## [úprava] Pozri aj

- 1. konštantínopolský koncil
- Apollinarizmus

Zdroj: "http://sk.wikipedia.org../../../a/p/o/Apollinaris_z_Laodikeie_64ab.html"

Kategórie: Narodenia v 4. storočí | Úmrtia v 4. storočí | Biskupi | Teológovia | Heretici

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Galego
- Magyar
- Italiano
- Nederlands
- Português